**79/2023. (III.30.) Kgy. számú határozat**

1./ Szombathely Megyei Jogú Város Közgyűlése megtárgyalta a 38/2023. (II. 23.) Kgy. sz. határozat végrehajtására előterjesztett, a városi zöldállományok, fák védelmére vonatkozó javaslatot és azt az alábbi módosításokkal fogadta el:

1. az eljárás Vasivíz ZRt-re történő kiterjesztése tekintetében kerüljön sor egyeztetésre,

2. a javaslatban az ellenőrzésre és a következmények alkalmazására megállapított időtartam 1 évről 3 évre módosuljon;

3. a Közgyűlés felkéri a polgármestert, kérje ki a Nemzeti Befektetési Ügynökség (HIPA) véleményét abban a kérdésben, hogy a rendezési terv szerint gazdasági iparterületnek minősülő ingatlanokra indokolt-e az eljárásrendet kiterjeszteni;

4. a Közgyűlés felkéri a Kormányt, vizsgálja meg a közgyűlés által elfogadott eljárásrend országos szintű bevezetésének lehetőségét.

2./ A Közgyűlés felkéri a polgármestert és a többségi tulajdonú gazdasági társaságok vezetőit, hogy a külterületi vagy a rendezési terv szerint gazdasági iparterületnek minősülő ingatlanok kivételével minden ingatlanértékesítés esetén az előterjesztésben foglalt eljárásrend szerint járjanak el.

**Felelős:**  Dr. Nemény András polgármester

Dr. Károlyi Ákos jegyző

(A végrehajtásért felelős:

Kalmár Ervin, a Városüzemeltetési Osztály vezetője,

Nagyné dr. Gats Andrea, a Jogi és Képviselői Osztály vezetője,

a többségi tulajdonú gazdasági társaságok vezetői)

**Határidő:** azonnal